Ǹdzóe biá. Dávid. Miktâm. Éyɔŋ Filísta bə́ ngábí nyé á Gat. 2Kudú mā ngɔ́l ǎ Zāmbá ! Mod a tyé mā nyɔ́l: məmǒs mə́sə a lúman a tíbili ma, 3Bəmɔ́n bátyē mā nyɔ́l mə̄mǒs mə́sə, dzam dá á yób á lī, ngul ǹkunda yalúman ású dáma 4Ámōs mākɔn wɔ̌ŋ mafidi wa. 5Ábə Zambá yǎ mālugu ebúg, ábə Zambá ńgɔ afidí dámā á nə̄, mǎmbáda kig: dzé mod miǹson a nə́ ma dzǎm bɔ ? 6Məmǒs mə́sə bâbɔ nə́ mə́ bi miǹtyé, miǹtsogán myábán myádzə̄ŋ hə abé á nyɔ́l dzama. 7Bákōan ǹkunda, bə́ mān sɔbɔ bə́ lə́mbəgə dulǔ yā məkǒl máma, ású yə̄ nâ bə́ dāli ma enyiŋ 8Ású ḿbə̂ dzam tě yə bâyi famala ngǎ ? Ǎ Zāmbá, olún wóe ó wé bod bətē. 9O ngáman yǎ láŋ məkǒl mə́ évwé dulu mámā mə́sə: wɔlɔ́ bībə́gē byáma á ḿfə̄g ékob wóe. Lá sə́ ńtilán á mə̄táŋ móe a ? 10Miǹzízíŋ myáma myâyi dúgan ai mvuś ámōs māyi lóē: mayəm dɔ́, Zambǎ á nə ai ma ngǎm. 11Ábə Zambá yǎ mālugu bibúg, ábə Ǹtondôbə̌ yā mālugu bibúg, 12ḿból mafidi Zambá, mǎmbádā kig: bod bâyi bɔ dzé ású dáma ? 13Ǎ Zāmbá, mə bələ́ nâ mə kpâgan mətǐŋ máma; makpân ású dóe mətúnuŋa mə́ ólugú. 14Amú ó ngákode ma áwū. Ngǎ ó ngákaman ai məkǒl mámā á ḿbəg, ású yə̄ nâ mə́ wūlu Zambá ósū á ḿfyɛ ényiŋ ?